Заъфаронӣ (навъи шафтолу)

Заъфаронӣ — навъе аз шафтолу. Бештар барои истеҳсоли консерв истифода мешавад. 

 Тавсиф 
Селексияи мардумист. Дарахташ зудсабз, шохаҳояш парешон. Навдаҳои яксолааш дароз, ҷилодор, тарафи офтобрасашон сурхи равшан, тарафи соягӣ – сабзи зардгун. Баргаш нештаршакл (асосаш андак васеъ), сабз, тобиши норинҷӣ (аз боло) ё сабзи тира (аз поин) дорад. Гулаш ҳаҷман миёна (21–25 мм), гулобиранг; косабаргаш нӯгтез, аз берун мӯякдор. Ғӯрааш бо пат пӯшида шудааст. Мевааш калон (71–65х62–60х62 –63 мм), тухмшакл, нӯгаш нӯлмонанд, вазнаш андаряк 190 г; дар қисми поин ва нӯг рахи амиқ дорад. Пӯсти мевааш сахт, пашмакдор, аз мева ҷудо намешавад; рангаш зард (дар қисми боло сурх)-и норинҷӣ. Дилааш зарди норинҷӣ, 14,03% қанд ва 0,35% ҷавҳар дорад. Донакаш сурхи сиёҳгун, аз миёна боло тухмшакл, дарзи пушташ намоён, нӯгаш кӯтоҳи тез. Заъфаронӣ бештар дар Арманистон парвариш карда мешавад. Дар Тоҷикистон барои парвариши Заъфаронӣ шароити водиҳои Ҳисору Вахш ва вилояти Суғд (баландиҳои 900 м аз сатҳи баҳр) мувофиқ аст. Ниҳоли Заъфаронӣ барвақт ба ҳосил медарояд. Дарахташ ба касалиҳои доғзанӣ ва ҷинҷаки барг чандон устувор нест. Муғҷаву гулаш ба сармо тоб меорад. Меваи Заъфаронӣ дар шароити иқлими Тоҷикистон нимаи аввали моҳи сентябр мепазад.

 Эзоҳ 

 Адабиёт 


Гурӯҳ:Навъҳои шафтолу